27/01/2015 | Administración LocalMunicipal
Boqueixón
Aprobación definitiva da modificación da Ordenanza reguladora de prezos públicos pola realización de traballos de limpeza de terreos pertencentes a propietarios obrigados ó seu mantemento

O Pleno do Concello de Boqueixón, en sesión ordinaria que tivo lugar o 26 de novembro de 2014 aprobou inicialmente o expediente de modificación da ordenanza fiscal reguladora de prezos públicos pola realización de traballos de limpeza de terreos pertencentes a propietarios e titulares obrigados ó seu mantemento. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica e que entrará en vigor ó día seguinte da súa publicación íntegra no Boletín Oficial da Provincia, en cumprimento do disposto no artigo 70.2 da vixente Lei 7/85, do 2 de abril, reguladora de Bases do Réxime Local. Concepto.- De conformidade co establecido nos artigos 2.1. c), 41, 42 e 43 e 127 do RDlex 2/2004, do 5 de marzo, polo que se aproba o texto refundido da Lei reguladora das facendas locais, establécese o prezo público pola realización dos traballos de limpeza de terreos pertencentes aos propietarios e titulares obrigados ao seu mantemento, conforme á ordenanza municipal reguladora da limpeza obrigatoria de terreos forestais e solares en solo urbano ou de núcleo rural e outras accións preventivas contra incendios forestais, cando incumprisen as obrigas alí contidas e tivese que realizar os traballos necesarios o concello. Obrigas dos propietarios.- Os propietarios dos terreos situados nas faixas de especial protección están obrigados a manter as súas parcelas así como os camiños de titularidade privada e as súas gabias limpos de maleza e restos, así como a ter a masa arbórea rareada. Así mesmo a todo propietario de solar quédalle expresamente prohibido manter ou verter neles lixos, residuos de calquera tipo ou natureza, entullos ou maleza. Execución.- Para a realización dos traballos necesarios para cumprir as obrigas do artigo anterior os propietarios poderán: A) realizar directamente os traballos no tempo que fixe o Concello. B) realizalos polo Concello previa solicitude e cos que se asinará o correspondente convenio con suxeición ás taxas correspondentes. C) execución subsidiaria dos traballos por parte do Concello nos casos en que non foran efectuados polos seus propietarios unha vez feito o requirimento. Procedemento.- O Concello durante o mes de marzo confeccionará a relación de propietarios e parcelas que teñan obriga de facer os traballos de limpeza determinados no artigo anterior. Prazos.- Durante o mes de abril procederase a notificar o requirimento aos propietarios afectados e así mesmo publicaranse no Boletín Oficial da Provincia, cando sexan descoñecidos ou non se consiga levar a efecto a notificación, de tal xeito que os traballos dean comezo o día primeiro de maio de cada ano. Audiencia.- No prazo de dez días dende a notificación ou da publicación do requirimento os propietarios poderán, polo trámite de audiencia, alegar o que consideren conveniente aos seus intereses. A resolución correspondente seralles novamente notificada outorgándolles o correspondente recurso de reposición que non paralizará a execución do requirimento. Obrigados ó pagamento.- Serán os titulares do dominio útil dos terreos nos que se prestase o servizo, ben por aplicación do convenio, ben pola súa realización subsidiaria, ambos feitos impoñibles determinados no artigo 3º desta ordenanza. Bonificacións e exencións: Cando existan razóns de carácter social, benéfico, cultural ou de interese público que así o aconsellen, gozarán de bonificación ou de exención do pagamento da obriga, aqueles propietarios de terreos nos que se realicen os traballos de limpeza de forma subsidiaria e así se acredite previo informe presentado polo departamento de Servizos Sociais. Tarifas.- Tendo en conta que o custo do servizo nunca será inferior ao prezo do mercado, fíxanse as seguintes: a) b) O cómputo da hora iniciarase no momento da saída da base de protección civil, situada no Forte, fronte o concello e finaliza no intre de chegada á mesma base. Xestión.- A liquidación resultante pola aplicación do prezo público recollido nesta ordenanza realizarase en réxime de autoliquidación cando a obriga fiscal naza do convenio. Cobro.- A obriga de pagamento do prezo público establecido nace dende que se inicie a prestación do servizo ou a realización da actividade, se ben o Concello poderá esixir o depósito previo do seu importe total ou parcial. Constrinximento.- As débedas polos prezos públicos desta ordenanza poderán esixirse polo procedemento administrativo de constrinximento. Fixación.- A modificación dos prezos públicos recollidos nesta ordenanza corresponderá ao Pleno do Concello, sen prexuízo das súas facultades de delegación na Xunta de Goberno Local, conforme ao artigo 23.2. b) da Lei 7/1985, do 2 de abril, reguladora das bases de réxime local. A presente ordenanza entrará en vigor unha vez publicada no Boletín Oficial da Provincia. Boqueixón, 20 de xaneiro de 2015 O alcalde, Jesús Sanjuás Mera